پشین:ڈپٹی کمشنر ڈاکٹر یاسر خان بازئی پارینے کہ ضلع ٹی برجا انگا مرحلہ وار انسداد پولیومہم نا اولیکو مرحلہ ٹی تحصیل پشین و تحصیل حرمزئی نا 38669 وخت اس کہ ارٹمیکو مرحلہ ٹی تحصیل کاریزات و تحصیل برشور نا 95948 چناتے انسداد پولیو نا پڑی بٹنگ انگ ءِ۔ دا وخت اٹ 427 ٹیم تا کمک اٹ ضلع نا 134617 چناتے دا ہلوک آ ناجوڑی نا بچنگ نا ہند گچین کننگانے۔ دا مہم اٹ 297 لیویز کارندہ، 316 پولیس وخت اس کہ 55 ایف سی کارندہ غاک سیکیورٹی نا فرض آتے پورو کننگ اٹی ءُ۔ ڈپٹی کمشنر پارینے کہ برجا انگا انسداد پولیو مہم ءِ سرسہبی اٹ پورو کننگ کن لمہ باوہ، اُستاد، راجی و قبائلی کماش، علماء کرام تتون اوار ہر تپہ غان تعلق تخوک آ بندغ آتا کمک المی ءِ۔ وخت اس کہ بحیثیت اسہ سنجیدہ و دانشور ءُ قوم اسے ننے کل ءِ اواری ٹی تینا بروک آ نسل آتے پولیو آن پاک پاکستان فراوان کننگ کن اُست انا ہُب اٹ کوشست کروئی تمک۔
(خ ن)
